**Ι Δ Ι Ω Τ Ι Κ Ο Σ Υ μωΥΜ Φ Ω Ν Η Τ Ι Κ Ο**

**Στην Αθήνα σήμερα την ….η ----ου 202-**, μεταξύ των παρακάτω συμβαλλομένων:

**ΑΦΕΝΟΣ του χχχ ΧΧΧΧ του χχχ**, κατοίκου --------------, οδ. -------------, αρ. --- (ΑΦΜ --------------), κατόχου του με αριθμό ------------- Αστυνομικού Δελτίου Ταυτότητας εκδοθέντος την --/--/---- από το --------, και

**ΑΦΕΤΕΡΟΥ της ψψψ ΨΨΨΨ του ψψψ**, κατοίκου --------------, οδ. -------------, αρ. --- (ΑΦΜ -------------, κατόχου του με αριθμό \_\_\_\_\_\_\_\_\_\_\_ Αστυνομικού Δελτίου Ταυτότητας εκδοθέντος την \_\_\_\_\_\_\_\_\_ από το \_\_\_\_\_\_\_\_\_\_\_\_\_\_\_, **συμφωνήθηκαν, συνομολογήθηκαν και έγιναν αμοιβαίως αποδεκτά τα παρακάτω , ήτοι :**

Αφού λάβαμε υπόψιν μας:

**α)** ότι τελέσαμε μεταξύ μας την -- \_\_\_ου\_ ---- γάμο στον Ιερό \_\_\_\_\_\_\_\_\_\_\_\_\_ κατά τους κανόνες της Ανατολικής Ορθοδόξου Εκκλησίας.

**β)** ότι από τον γάμο μας αυτό, **αποκτήσαμε ένα ανήλικο τέκνο** συγκεκριμένα τον ζζζ ΖΖΖΖ που γεννήθηκε την --/--/20-- και είναι σήμερα --- (--) ετών.

**γ)** ότι είχε καταστεί αδύνατη η περαιτέρω συνέχιση της έγγαμης συμβίωσής μας και διασπασθεί πλήρως και οριστικώς και δεν δύναται να αποκατασταθεί καθ’ οιονδήποτε τρόπο,

**δ)** την απόφασή μας για την οριστική διακοπή της έγγαμης συμβίωσής μας και ακολούθως για την οριστική λύση του γάμου μας **σύμφωνα με το άρθρο 1441 Α.Κ,** όπως αυτό τροποποιήθηκε και **σήμερα ισχύει** μετά τη και στην διενέργεια όλων των νομίμων προς τούτο ενεργειών.

Αναγνωρίζουμε, συμφωνούμε και συναποφασίζουμε να διευθετήσουμε ό,τι αφορά στις προσωπικές μας σχέσεις με το ανήλικο τέκνο μας (γονική μέριμνα- επιμέλεια- επικοινωνία – διατροφή), καθώς και τις περιουσιακές μας σχέσεις με τον ακόλουθο τρόπο:

**Ι. ΠΡΟΣΩΠΙΚΕΣ ΣΧΕΣΕΙΣ**

**Α. ΓΟΝΙΚΗ ΜΕΡΙΜΝΑ – ΕΠΙΚΟΙΝΩΝΙΑ**

1. Η γονική μέριμνα, επιμέλεια και φροντίδα του ανηλίκου τέκνου θα συνεχίσει να ανήκει και να ασκείται και από τους δύο εδώ συμβαλλόμενους γονείς.
2. Συμφωνούμε ότι είναι προς το συμφέρον του κοινού μας τέκνου να μεγαλώνει από κοινού και εξίσου και με του δύο γονείς του.
3. Για όλα τα θέματα που αφορούν στην ανατροφή, εκπαίδευση, εκμάθηση ξένων γλωσσών, σε εξωσχολικές, κοινωνικές, αθλητικές δραστηριότητες, αγορά και χρήση μεταφορικών και τηλεπικοινωνιακών μέσων, μετάβαση στο εξωτερικό, και ιατρικά ζητήματα του τέκνου, θα συναποφασίζουν αμφότεροι οι εδώ συμβαλλόμενοι.
4. Κατά ρητή μεταξύ των συμβαλλομένων στο παρόν μερών συμφωνία, το τέκνο μας θα συνεχίσει να κατοικεί στο δήμο / πόλη/ γεωγραφικό προσδιορισμό \_\_\_\_\_\_\_\_\_\_\_\_\_\_\_\_\_ μέχρι την ενηλικίωσή του, μέσα στον οποίο θα διαμένει στις κατοικίες και των δύο γονέων κατά τις κατωτέρω περιγραφόμενες χρονικές περιόδους.
5. Ο χρόνος ανατροφής του τέκνου από κάθε γονέα συμφωνείται και ρυθμίζεται ως εξής :
	* **Κάθε Παρασκευή, Σάββατο, Κυριακή, Δευτέρα,** θα φροντίζει το τέκνο μας εναλλάξ κάθε γονέας, αρχής γενομένης από το επόμενο μετά την υπογραφή του παρόντος από τον αφενός εδώ συμβαλλόμενο και ούτως καθ’ εξής εναλλάξ. Συγκεκριμένα, θα το παραλαμβάνει ο γονέας του τέκνου από το σχολείο / τη στάση του σχολικού λεωφορείου και θα το παραδίδει τη Δευτέρα το πρωί στη στάση του Σχολικού Λεωφορείου.
	* **Κάθε Δευτέρα και Τρίτη** το τέκνο μας θα φροντίζει ο αφενός συμβαλλόμενος πατέρας τους. **Κάθε Τετάρτη και Πέμπτη** θα τα φροντίζει η αφετέρου συμβαλλόμενη μητέρα του.
	* **Επί μία εβδομάδα** κατά τις εορτές των **Χριστουγέννων-Πρωτοχρονιάς** και ειδικότερακατά τα μονά έτη από 30 Δεκεμβρίου (ώρα 11.00πμ) έως 6 Ιανουαρίου (ώρα 20.00πμ) και κατά τα ζυγά έτη, από 23 (ώρα 11.00πμ.) έως 30 Δεκεμβρίου (ώρα 20.00 μμ.), το ανήλικο τέκνο μας θα φροντίζει ο αφενός συμβαλλόμενος πατέρας του και εναλλάξ την άλλη εβδομάδα η αφετέρου μητέρα τους.
	* **Επί μία εβδομάδα** κατά τις εορτές του **Πάσχα** και ειδικότερα, κατά τα μονά έτη από Μεγάλη Δευτέρα (ώρα 11.00) έως την Κυριακή του Πάσχα (ώρα 20.00) και κατά τα ζυγά έτη, από Δευτέρα του Πάσχα (ώρα 11.00) έως Κυριακή του Θωμά (ώρα 20.00) το ανήλικο τέκνο μας θα φροντίζει ο αφενός συμβαλλόμενος πατέρας τους και εναλλάξ την άλλη εβδομάδα η αφετέρου συμβαλλόμενη μητέρα τους.
	* **Τον μήνα Ιούλιο δύο εβδομάδες ως εξής:** κατά τα μονά έτη, από 1/7 έως 7/7 και από 15/7 έως 21/7 και κατά τα ζυγά έτη,από 8/7 έως 14/7 και από 22/7 έως 28/7,το ανήλικο τέκνο μας θα περνά τις θερινές διακοπές με τον αφενός πατέρα του και άλλες δύο εβδομάδες εναλλάξ με την αφετέρου μητέρα του.
	* **Επί δέκα πέντε (15) συνεχείς ημέρες για τις θερινές διακοπές, κατά τη διάρκεια του μηνός Αυγούστου, ομοίως** το ανήλικο τέκνο μας θα περνά τις θερινές διακοπές με το πατέρα του και εναλλάξ με τη μητέρα του και συγκεκριμένα κατά τα μονά έτη από 01.08 έως 15.08 με την αφενός συμβαλλόμενο και από 16.08 έως 31.08 με την αφετέρου συμβαλλόμενη και αντιστρόφως τα ζυγά έτη.
	* Σε κάθε περίπτωση και οι δύο γονείς διατηρούν δικαίωμα τηλεφωνικής επικοινωνίας με το τέκνο τους, όταν θα βρίσκεται αντίστοιχα με τον έτερο γονέα.Συμφωνείται ότι οποιοσδήποτε εκ των δύο συμβαλλομένων μπορεί να επικοινωνεί μαζί τουμεταξύτων ωρών 18:00 – 20:00 μμ.
6. Το τέκνο θα παραλαμβάνει μετά το πέρας του σχολικού προγράμματος καθένας από τους εδώ συμβαλλόμενους, κατά το χρόνο ανατροφής εκάστου, μετά το πέρας ωραρίου του σχολείου ή άλλου εκπαιδευτικού ιδρύματος στο οποίο φοιτά το τέκνο. Όταν μετακινείται με σχολικό λεωφορείο θα το παραλαμβάνει από τη στάση του λεωφορείου. Επίσης ο γονέας με τον οποίο το τέκνο διανυκτέρευσε θα τα παραδίδει στο σχολείο ή στη στάση του σχολικού. Ο γονέας με τον οποίο διανυκτερεύει τα τέκνα θα τα συνοδεύει αυτός σε τυχόν καθορισμένα πάρτι, όπως και σε κάθε άλλη εξωσχολική ή εκπαιδευτική του δραστηριότητα. Για την παραλαβή και παράδοση του τέκνου συμφωνείται ότι το γονέα μπορεί να βοηθήσει ειδικά εξουσιοδοτημένο από αυτό πρόσωπο εφόσον όμως, τουλάχιστον τη προηγουμένη, ενημερωθεί και ο άλλος γονέας.
7. Το τέκνο μας φοιτά στο σχολείο ---------- και θα συνεχίσει να φοιτά σε αυτό κατά τις υπόλοιπες τάξεις του δημοτικού / γυμνασίου / λυκείου. Συμφωνείται ότι θα συνεχίσει να φοιτά στο γυμνάσιο / λύκειο ------- στο οποίο θα εγγραφεί.
8. Συμφωνείται ότι τα γενέθλια και την ονομαστική εορτή του τέκνου θα διοργανώνουν κάθε φορά ο γονέας με τον οποίο το τέκνο διανυκτερεύει τη συγκεκριμένη ημερομηνία και θα μπορεί να παρευρίσκεται και ο άλλος γονέας.
9. Συμφωνείται ότι παιδίατρος ---------------- θα παρακολουθεί το ανήλικο τέκνο μας και θα ενημερώνει και αμφότερους τους γονείς για όλα τα ζητήματα της υγείας του καθώς και για τους υποχρεωτικούς εμβολιασμούς του. Στην περίπτωση διαφωνίας του τέκνου για επείγοντα θέματα υγείας αποφασίζει ο παιδίατρος.
10. Συμφωνείται ότι θα συμμετέχουν και οι δύο γονείς στη σχολική διαδικασία, θα παραλαμβάνουν και οι δύο τους ελέγχους του τέκνου, θα προσέρχονται ο καθένας σε συναντήσεις με καθηγητές, θα εγγραφεί καθένας, εάν το επιθυμεί στο σύλλογο γονέων, θα συμμετέχει ο καθένας στις σχολικές γιορτές και εκδηλώσεις.
11. Συμφωνείται ότι το τέκνο μας θα αθλείται και θα παρακολουθεί καλλιτεχνικά μαθήματα και μουσική στο Ωδείο -------- αθλητικές δραστηριότητες στο σύλλογο ------ και ξένη γλώσσα -------- στο ------
12. Τα τέκνα μας θα είναι ασφαλισμένο στην εταιρεία `---- με συμβόλαιο υγείας και ζωής με αρ. ------- Επίσης είναι ασφαλισμένο στον ΕΟΠΥ και τον ΕΦΚΑ ως προστατευόμενο μέλος του πρώτου από εμάς.
13. Συμφωνείται ότι για την ένδυση και σίτιση του κοινού τέκνου θα μεριμνά με δαπάνες του ο κάθε γονέας κατά το διάστημα κατά το οποίο διαμένει με αυτόν. .
14. Ειδικότερες συμφωνίες για την ανατροφή
15. Συμφωνείται ότι όταν φοιτά στη Τετάρτη δημοτικού θα επιτραπεί στο ανήλικο τέκνο να έχει σύνδεση κινητού τηλεφώνου και όταν φοιτά στη πρώτη γυμνασίου ετών να έχει επ’ ονόματί του λογαριασμό στα κοινωνικά δίκτυα. Τη σύνδεση κινητής τηλεφωνίας θα συνάψει ο πρώτος συμβαλλόμενος και θα πληρώνεται από αυτόν και θα περιληφθεί στις δαπάνες διαβίωσής του. Έως τότε, η επικοινωνία με το γονέα με τον οποίο δε διανυκτερεύει το παιδί θα μπορεί να γίνεται με tablet και με το πρόγραμμα teams κατά τις κατωτέρω καθοριζόμενες ώρες.
16. Περαιτέρω ρητά συμφωνείται μεταξύ των συμβαλλομένων ότι κάθε ζήτημα το οποίο θα ανακύπτει σχετικά με τη γονική μέριμνα, την επιμέλεια και την επικοινωνία του τέκνου με τους γονείς θα επιλύεται με γνώμονα το συμφέρον αυτού (ενν. του τέκνου), την καλή ανατροφή του και την ανάπτυξη των συναισθημάτων ευθύνης και εκτίμησης αυτού για τους γονείς του και τους συγγενείς αυτών (ενν. των γονέων). Οι δε ώδε συμβαλλόμενοι δηλώνουν ότι οι προσωπικές και οι κοινωνικές τους σχέσεις, ως γονείς του ανήλικου τέκνου τους, θα μεριμνούν να είναι πάντοτε άριστες.

**Β. ΔΙΑΤΡΟΦΗ**

Και οι δύο συμβαλλόμενοι συμφωνούν ότι θα καταβάλλουν ανάλογα με τις δυνάμεις τους τις δαπάνες διαβίωσης του τέκνου τους.

Λαμβάνοντας υπόψη τόσο τις οικονομικές δυνατότητες ενός εκάστου από τους συμβαλλόμενους, όσο και το σύνολο των υφιστάμενων σήμερα εκπαιδευτικών αναγκών, όπως και των λοιπών εν γένει διατροφικών αναγκών του τέκνου μας και προκειμένου να συνεχίσουν να καλύπτονται αυτές απρόσκοπτα, έτσι ώστε σε καμία περίπτωση να μην επηρεαστεί δυσμενώς και να μην μεταβληθεί το μορφωτικό επίπεδο και το εν γένει βιοτικό επίπεδο ζωής του, όπως τούτο είχε διαμορφωθεί κατά την διάρκεια της έγγαμης συμβίωσης συμφωνούν ότι η συνεισφορά εκάστου γονέα καθορίζεται ως εξής: (α) ο αφενός συμβαλλόμενος πατέρας κατά ποσοστό --- τοις εκατό και (β) η αφετέρου συμβαλλόμενη μητέρα κατά ποσοστό ---- τοις εκατό.

Οι τακτικές δαπάνες ανατροφής του τέκνου μας συμφωνούνται συνολικά στο ποσό των ---- (--) ευρώ και αναλυτικότερα : δίδακτρα φοίτησης ------ ευρώ μηνιαίως, φροντιστήρια, ενισχυτική διδασκαλία, παιδαγωγοί, --- ευρώ μηνιαίως, άθληση, --- ευρώ μηνιαίως, ιατρικές ανάγκες ---- 50 ευρώ μηνιαίως, ιδιωτική ασφάλεια ζωής ---- ευρώ μηνιαίως, ----- ποσό --- ευρώ μηνιαίως.

(β) οι έκτακτες δαπάνες (π.χ. αγορά ηλεκτρονικού υπολογιστή) , εφόσον συναποφασιστούν, θα καλύπτονται από αμφότερους τους ώδε συμβαλλόμενους γονείς του κατά το ίδιο ως άνω ποσοστό συμμετοχής εκάστου.

Η καταβολή του ποσού που αντιστοιχεί στο ποσοστό συμμετοχής από έκαστο συμβαλλόμενο θα γίνεται με κατάθεση στον υπ΄αριθμ. ΙΒΑΝ ………….. κοινό τραπεζικό λογαριασμό στην ------- Τράπεζα εντός των πέντε (5) πρώτων ημερολογιακών ημερών κάθε μήνα, αποδεικνυομένου τούτου δια του καταθετηρίου εγγράφου της Τράπεζας. Στο ποσό αυτό συμφωνείται ότι εξαντλείται η συμμετοχή του καθένα στις συνήθεις δαπάνες ανατροφής του τέκνου και ότι ο καθένας αναλαμβάνει να καταβάλλει το ποσό της διατροφής, στέγασης και διαβίωσης για το χρόνο που του αναλογεί. Όλες οι πληρωμές των δαπανών του τέκνου θα μέσω του ως άνω κοινού λογαριασμού του.

Τα ως άνω ποσά θα επανασυζητηθούν και επαναπροσδιορισθούν από τους συμβαλλόμενους μετά την πάροδο τριετίας, σύμφωνα με τα εισοδήματα και τις εν γένει οικονομικές δυνατότητες αυτών, όπως επίσης και τις πραγματικές ανάγκες του τέκνου.

**ΙΙ. ΠΕΡΙΟΥΣΙΑΚΕΣ ΣΧΕΣΕΙΣ**

**Α.** Ρητά συμφωνείται ότι ο αφενός συμβαλλόμενος κατόπιν συνεννοήσεως με την αφετέρου συμβαλλόμενη και εντός ………….. ημερών από την υπογραφή του παρόντος, θα αναλάβει από την επί της οδού Γ. Παπανδρέου, αριθμ. 49 τελευταία κοινή οικία των ώδε συμβαλλόμενων μερών όλα τα προσωπικά του είδη, ενδεικτικά και όχι περιοριστικά είδη ρουχισμού, προσωπικούς Η/Υ, φωτογραφίες, έγγραφα, προσωπικά σουβενίρ – δώρακ.λ.π.

Η κοινή συζυγική στέγη επί της οδού ------- θα παραμείνει στη χρήση του / της -----.

Ολόκληρη η οικοσκευή θα παραμείνει στην οικία / θα κατανεμηθεί ως εξής======.

**Β**. Ρητά συμφωνείται ότι όλα τα περιουσιακά στοιχεία των εδώ συμβαλλόμενων [(ενδεικτικά και όχι περιοριστικά: κινητά, απαιτήσεις ή αξιώσεις κατά τρίτων, μετοχές ή εταιρικά μερίδια κλπ)] αποκτήθηκαν αποκλειστικά και μόνον από οικονομικά μέσα, επιμέλεια και ενέργειες των ιδίων, χωρίς συμβολή του ετέρου συμβαλλόμενου και κατά συνέπεια, αμφότεροι οι συμβαλλόμενοι καμία αξίωση δεν έχουν ή διατηρούν αναφορικά με τα αποκτηθέντα, κατά τη διάρκεια της έγγαμης συμβίωσης, εν γένει περιουσιακά στοιχεία του ετέρου συμβαλλόμενου, σε κάθε δε περίπτωση, υπό οποιαδήποτε εκδοχή ρητά και ανεπιφύλακτα παραιτούνται από κάθε μορφής απαίτηση ή αξίωση.

**Γ.** Επίσης, ρητά συμφωνείται ότι: α) το επιβατικό Ι.Χ. αυτοκίνητο, μάρκας …….. …….., με αριθμό κυκλοφορίας …………, το οποίο είναι στην κυριότητα ------- και του οποίου κάνει χρήση ------- θα παραμείνει ------ β) το επιβατικό Ι.Χ. αυτοκίνητο, μάρκας …….. …….., με αριθμό κυκλοφορίας …………, το οποίο είναι στην κυριότητα ------- και του οποίου κάνει χρήση ------- θα παραμείνει ------ παραιτούμενοι ρητά από κάθε αξίωση/ διεκδίκηση επ’ αυτού.

 **Δ.**Τέλος, ρητά συμφωνείται μεταξύ των ώδε συμβαλλομένων ότι αυτοί αναλαμβάνουν την υποχρέωση να προβούν άμεσα και σε κάθε περίπτωση το αργότερο μέχρι την ………………στη σύναψη σύμβασης ανοίγματος κοινού λογαριασμού στο Ελληνικό πιστωτικό ίδρυμα --------- , με συνδικαιούχους αμφότερους τους ώδε συμβαλλόμενους, καθώς και το ανήλικο τέκνο τους, --------------------------, ο οποίος (λογαριασμός) θα κινείται αποκλειστικά με τις υπογραφές αμφότερων των εδώ συμβαλλομένων γονέων του μέχρι το ανήλικο τέκνο τους να ενηλικωθεί.

Στον εν λόγω λογαριασμό, ο οποίος θα είναι αποταμιευτικός, με δικαιούχο το ανήλικο τέκνο, --------------------, κάθε δε συναλλαγή σε αυτόν θα δύναται να λάβει χώρα αποκλειστικά και μόνον εφόσον συνυπογράφουν αμφότεροι οι ώδε συμβαλλόμενοι, τυχόν δε περίσευμα θα παραμένει ως αποταμίευση, υπέρ του ανηλίκου τέκνου του έως την ενηλικίωσή του.

**Ε.** Μετά και την ως άνω πλήρη και οριστική ρύθμιση των περιουσιακών στοιχείων των ώδε συμβαλλόμενων μερών και κατ΄ επέκταση των περιουσιακών τους σχέσεων, δηλώνεται ρητά και συμφωνείται ότι ουδεμία εκατέρωθεν οικονομική αξίωση περί συμμετοχής στα αποκτήματα (1400 ΑΚ) ή άλλης φύσεως οικονομική αξίωση υφίσταται μεταξύ των ώδε συμβαλλόμενων μερών, άλλως έκαστος εξ΄ αυτών παραιτείται ρητά και ανεπιφύλακτα τοιαύτης αξίωσης έναντι του άλλου και αναλαμβάνει να δηλώσει τούτο, εφόσον συντρέχει λόγος, ενώπιον οιουδήποτε αρμοδίου Δικαστηρίου ή Αρχής. Τέλος, οι εδώ συμβαλλόμενοι ρητά και ανεπιφύλακτα δηλώνουν ότι δεν έχουν αξίωση διατροφής κατά του ετέρου συμβαλλόμενου, άλλως ρητώς παραιτούνται τοιαύτης αξίωσης.

**ΙΙΙ. ΤΕΛΙΚΕΣ ΔΙΑΤΑΞΕΙΣ**

1. Συμφωνείται ότι οποιαδήποτε επικοινωνία μεταξύ των εδώ συμβαλλομένων θα γίνεται αποκλειστικά και μόνο με γραπτά μηνύματα ηλεκτρονικού ταχυδρομείου (e-mail) στις διευθύνσεις χχχχ@gmail.com και ζζζζ@yahoo.gr, αντίστοιχα, αποκλειομένου οποιουδήποτε άλλου τρόπου, πλην περιπτώσεως άμεσης και έκτακτης ανάγκης που αφορά την υγεία του τέκνου μας.
2. Συμφωνείται πως όλες οι συμφωνίες του παρόντος μπορούν να μεταβάλλονται προσωρινά με προηγούμενη κοινή συμφωνία των συμβαλλομένων που θ’ αποδεικνύεται μέσω μηνύματος ηλεκτρονικού ταχυδρομείου (e-mail), το αργότερο μέχρι το απόγευμα της προηγούμενης ημέρας. Η μόνιμη μεταβολή των συμφωνιών του παρόντος θα γίνεται με την ίδια διαδικασία με την οποία καταρτίστηκε το παρόν.
3. Για την τήρηση των παραπάνω, σχετικά με την επιμέλεια του ανηλίκου τέκνου,το χρόνο διαβίωσης με καθένα από τους γονείς του, και τη διατροφή τους, καθώς και τις άνω περιουσιακές τους σχέσεις, οι ως άνω συμβαλλόμενοι συμφωνούμε να εφαρμοστούν οι προβλεπόμενες στις διατάξεις των άρθρων **904επ., και δη950 και 951 ΚΠολΔ ρυθμίσεις**, επ’ απειλή σε περίπτωση παραβάσεώς τους, σε βάρος του έτερου συμβαλλόμενου, χρηματικής ποινής δέκα χιλιάδων (10.000) ευρώ και προσωπικής κράτησης ενός (1) μηνός κατ’ άρθρο 950 ΚΠολΔ και 951 ΚΠολΔ.
4. Συμφωνούμε και οι δύο γονείς ότι η απόφαση περί διακοπής της έγγαμης συμβίωσης και της λύσης του γάμου είναι μία απόφαση ενηλίκων, που αφορά τη ζωή των ενηλίκων και δεν επηρεάζει την ζωή του παιδιού, το οποίο θα συνεχίσει να περιβάλλεται από την αγάπη, τη στοργή και τη φροντίδα και των δύο γονέων τους. Για το λόγο αυτόοι γονείς, θα καταβάλλουμε από κοινού τις καλύτερες δυνατές προσπάθειες για την ομαλή ανατροφή του παιδιού μας, για τη συναισθηματική του ηρεμία, το σταθερό περιβάλλον μέσα στο οποίο θα μεγαλώσει στην οικογενειακή στέγη καθώς και την καλή ψυχολογική του κατάσταση.
5. Αμφότεροι οι στο παρόν συμβαλλόμενοι, ρητά παραιτούμενοι από κάθε δικαίωμα υπαναχωρήσεως εκ των ως άνω δηλώσεών τους, καθώς και από κάθε ουσιαστικό ή δικονομικό δικαίωμα διάρρηξης ή προσβολής του παρόντος ιδιωτικού συμφωνητικού, δεσμεύονται και υπόσχονται αλλήλοις ότι θα τηρήσουν πιστά τους όρους του παρόντος, ότι θα υπογράφουν οποιοδήποτε έγγραφο κριθεί αναγκαίο προς το σκοπό του παρόντος.
6. Η παρούσα συμφωνία είναι οριστική, δίκαιη και εύλογη, προϊόν της ελεύθερης βούλησής των ώδε συμβαλλόμενων μερών, αποτελεί δε πλήρη ομολογία εκάστου εξ αυτών**.**

Το παρόν συντάχθηκε σε τρία πρωτότυπα, από τα οποία ένα έλαβε ο κάθε ένας από τους συμβαλλομένους, και αφού θεωρηθούν για το γνήσιο της υπογραφής, θα χρησιμοποιηθούν μέσα σε δέκα ημέρες από την υπογραφή τους, για τη σύνταξη συμβολαιογραφικής πράξης λύσης του γάμου κατά τα οριζόμενα στο άρθρο 1441 ΑΚ, όπως αυτό τροποποιήθηκε και ισχύει με το Ν. 4800/21, προκειμένου να χρησιμοποιηθεί για τη λύση του υφισταμένου γάμου των δύο συμβαλλομένων.

**ΟΙ ΣΥΜΒΑΛΛΟΜΕΝΟΙ**

«Άρθρο 1441

 Συναινετικό διαζύγιο

 1. Οι σύζυγοι μπορούν, με έγγραφη συμφωνία ή κοινή ψηφιακή δήλωση, να λύσουν τον γάμο τους. Η έγγραφη συμφωνία καταρτίζεται μεταξύ των συζύγων ή η κοινή ψηφιακή δήλωση υποβάλλεται από αυτούς με την παρουσία ή με ψηφιακή σύμπραξη πληρεξούσιου δικηγόρου αντίστοιχα για καθέναν από αυτούς. Όταν η συμφωνία είναι έγγραφη, υπογράφεται από τους ίδιους και από τους πληρεξούσιους δικηγόρους τους ή μόνο από τους τελευταίους, εφόσον είναι εφοδιασμένοι με ειδικό πληρεξούσιο. Η πληρεξουσιότητα πρέπει να έχει δοθεί μέσα στον τελευταίο μήνα πριν από την υπογραφή της συμφωνίας.

 2. Αν υπάρχουν ανήλικα τέκνα, για να λυθεί ο γάμος, πρέπει με την έγγραφη συμφωνία ή την κοινή ψηφιακή δήλωση της παρ. 1 ή με άλλη συμφωνία μεταξύ των συζύγων, που καταρτίζεται, όπως ορίζεται στην παρ. 1, να ρυθμίζεται η κατανομή της γονικής μέριμνας και ιδίως η επιμέλεια των τέκνων, ο τόπος διαμονής τους, ο γονέας με τον οποίο διαμένουν, η επικοινωνία τους με τον άλλο γονέα και η διατροφή τους. Η ανωτέρω έγγραφη συμφωνία ή η κοινή ψηφιακή δήλωση ισχύει για τουλάχιστον δύο (2) έτη και παρατείνεται αυτοδικαίως, εκτός αν κάποιος από τους δύο γονείς δηλώσει εγγράφως στον άλλο γονέα, πριν τη λήξη του συμφωνημένου χρόνου, ότι δεν επιθυμεί την παράτασή της.

 3. α. Η έγγραφη συμφωνία για τη λύση του γάμου, καθώς και κάθε χωριστή συμφωνία για την κατανομή της γονικής μέριμνας, την επιμέλεια, τον τόπο διαμονής, την επικοινωνία και τη διατροφή των ανηλίκων τέκνων, υποβάλλονται από τους πληρεξουσίους δικηγόρους του κάθε συζύγου μαζί με τα ειδικά πληρεξούσια σε συμβολαιογράφο.

 β. Η κατάρτιση της συμβολαιογραφικής πράξης της παρ. 4 απέχει τουλάχιστον δέκα (10) ημέρες από την έγγραφη συμφωνία των συζύγων ή την κοινή ψηφιακή δήλωση. Η ημερομηνία της έγγραφης συμφωνίας των συζύγων αποδεικνύεται με βεβαίωση του γνησίου της υπογραφής αυτών. Βεβαίωση του γνησίου της υπογραφής των συζύγων δεν απαιτείται στην περίπτωση υποβολής κοινής ψηφιακής δήλωσης.

 4. Ο συμβολαιογράφος συντάσσει πράξη με την οποία βεβαιώνει τη λύση του γάμου, επικυρώνει τις συμφωνίες των συζύγων και τις ενσωματώνει σε αυτή. Τη συμβολαιογραφική πράξη υπογράφουν ή εγκρίνουν με ηλεκτρονικά μέσα οι σύζυγοι και οι πληρεξούσιοι δικηγόροι τους ή μόνο οι τελευταίοι, εφόσον είναι εφοδιασμένοι με ειδικό πληρεξούσιο. Η πληρεξουσιότητα δίδεται τον τελευταίο μήνα πριν από την υπογραφή της πράξης. Όταν η βεβαίωση αφορά στην επιμέλεια, επικοινωνία και διατροφή των ανηλίκων τέκνων, η πράξη αποτελεί εκτελεστό τίτλο, εφόσον έχουν συμπεριληφθεί στη συμφωνία οι ρυθμίσεις των άρθρων 950 και 951 του Κώδικα Πολιτικής Δικονομίας. Μετά τη λήξη ισχύος της επικυρωμένης συμφωνίας, μπορεί να ρυθμίζονται η επιμέλεια, η επικοινωνία και η διατροφή των τέκνων για περαιτέρω χρονικό διάστημα με νέα συμφωνία και με την ίδια διαδικασία.

 5. Η λύση του γάμου επέρχεται με την κατάθεση αντιγράφου της συμβολαιογραφικής πράξης στο ληξιαρχείο όπου έχει κατατεθεί η σύσταση του γάμου, ή με ενημέρωση του ληξιαρχείου με χρήση Τεχνολογιών Πληροφορικής και Επικοινωνιών.».

\*\*\* Το άρθρο 1441,όπως είχε αντικατασταθεί με το **άρθρο 22** παρ.2 Ν.**4509/2017**,

 ΦΕΚ Α 201/22.12.2017,αντικαταστάθηκε ως άνω με το άρθρο 4 Ν. **4800/2021**,

 ΦΕΚ Α 81/21.5.2021,η ισχύς του οποίου αρχίζει από τη δημοσίευση του ν.**4800/2021**.

\*\*\* ΠΑΡΑΤΗΡΗΣΗ: Κατά το άρθρο 18 Ν. **4800/2021**,ΦΕΚ Α 81,το οποίο,σύμφωνα

 με το άρθρο 30 του αυτού νόμου,ισχύει από τις 16.9.2021:

"Τα Κεφάλαια Β` και Γ` ( \*\*\* άρθρα 3 έως 12 και 13-14 αντίστοιχα) εφαρμόζονται και στις εκκρεμείς υποθέσεις επί των οποίων δεν έχει εκδοθεί, μέχρι την έναρξη ισχύος του παρόντος, αμετάκλητη δικαστική απόφαση. Συμφωνίες των γονέων σχετικά με την άσκηση της γονικής μέριμνας, ή την επικοινωνία με το τέκνο που έχουν καταρτιστεί μέχρι την έναρξη ισχύος των Κεφαλαίων Β` και Γ` ισχύουν, εκτός αν το δικαστήριο προβεί σε διαφορετική ρύθμιση, ύστερα από αίτηση ενός εκ των γονέων, η οποία υποβάλλεται εντός προθεσμίας δύο (2) ετών από την έναρξη ισχύος του παρόντος."